kardosdrur/scandi-wiki huggingface dataset:
Jakub Błaszczykowski

Jakub Błaszczykowski (også kendt som Kuba) (født 14. december 1985 i Częstochowa, Polen) er en polsk fodboldspiller, der spiller som kantspiller hos den tyske Bundesliga-klub VfL Wolfsburg. Han har spillet for klubben siden 2016. Tidligere har han spillet for KS Częstochowa og Wisła Kraków i sit hjemland.

Med Wisła Kraków vandt Błaszczykowski det polske mesterskab i 2005, mens han med Dortmund har vundet to tyske mesterskaber, i henholdsvis 2011 og 2012..

Dortmund betalte Wisła Kraków 2,8 millioner euro for Błaszczykowski. I Dortmund er han kendt under kælenavnet Kuba, der fremgår af hans trøje.

Klubkarriere 
Błaszczykowski begyndte sin fodboldkarriere som professionel i den polske klub Wisla Krakow i 2005, som han samme år blev polske mester med. I 2007 skiftede han til Borussia Dortmund og hjalp klubben vinde Bundesligaen i 2011 og 2012.

I 2016 skrev han en kontrakt med VfL Wolfsburg, men besluttede at forlade klubben for at hjælpe Wisla Krakow, som var i økonomiske vanskeligheder pga. en meget stor gæld. Blaszczykowski donerede 310.000 euro til klubben, og vendte tilbage som spiller, med en uhørlig lav løn.

Privatliv 
Da han var barn, overværede Kuba en familietragedie. Blaszczykowskis far dræbte hans mor, da drengen var kun 10 år gammel. Hans far kom i fængsel i 15 år, og døde kort tid efter at han kom ud i 2011. Kuba tilegner sin mor hvert mål han scorer, og peger altid mod himlen efter et mål, da han flere gange udtalte, at han kan føle sin mors hjælp og at hun våger over ham. Han havde ingen kontakt med sin far efter den fatale dag, men han gik med til begravelsen.

Landshold 
Błaszczykowski står (pr. 12. juni 2012) noteret for 53 kampe og 10 scoringer for Polens landshold, som han debuterede for den 28. marts 2006 i en venskabskamp mod Saudi-Arabien. Han blev udtaget til den polske trup til EM i 2008, men måtte trække sig inden turneringen på grund af en skade.

Titler 

Polske Liga
 2005 med Wisła Kraków

Bundesligaen
 2011 og 2012 med Borussia Dortmund

DFB-Pokal
 2012 med Borussia DortmundDFL-Supercup
 2008, 2013 med Borussia Dortmund

Referencer

Eksterne henvisninger 

 Jakub Błaszczykowski på 90minut.pl 
 Footballdatabase.eu spillerinfo
 Fussballdaten.de spillerinfo

Fodboldspillere fra Polen
Deltagere ved det europæiske mesterskab i fodbold 2012
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Fodboldspillere fra Górnik Zabrze
Fodboldspillere fra Wisła Kraków
Fodboldspillere fra Borussia Dortmund
Fodboldspillere fra ACF Fiorentina
Fodboldspillere fra VfL Wolfsburg
Kiao-tshou-aftalen

Kiau-tschou-aftalen (Jiaozhou-aftalen) var  om et af Tyskland forpagtet område i den kinesiske provins Shandong, øst for Jiaozhoubugten, en 33 km lang, 2,6 km. bred, omkring 550 km2 stor havbugt på 
Shandonghalvøen. Området er opkaldt efter byen Kiau-tscou (nu Jiaozhou) omfattede et areal på 501 km2, med 33.000 indbyggere (1908, heraf var 3.858 af europæisk herkomst). Som repressalier for et missionærmord i byen Tschang-Kio-Tschuang besattes Kiau-tschou af tyskerne den 15. november 1897. Ved en aftale af 6. marts 1898 overdroges området og bugten til dem for en periode på 99 år, og grænsen fastlagdes i oktober samme år. Derved bestemtes, at et område af 50 km bredde (7.650 km2, med omkring 1,2 mio. kinesiske indbyggere, heraf omkring 40.000 i byen Jiaozhou) skulle danne en neutral zone omkring det forpagtede territorium. Dette omfattede en halvø mellem Kiau-tschou-bugten og havet. På halvøens yderste spids lå hovedbyen, Qingdao. Havnen, hvis indløb er l,5 km bredt og 25-30 m dybt, var rummelig og isfri hele året samt havde fortøjnings-bassiner med 10 m. dybde, værksteder, værft, en større flydedok med mere. I begyndelsen af det 20. århundrede udviklede Tsing-tau sig til en betydelig handelsby og fik jernbaneforbindelse til Jinan, provinsen Schadongs hovedstad, hvorfra banen videreudbyggedes til Tianjin. De topografiske forhold ved Qingdao var temmelig gunstige for forsvaret, og der anlagdes derfor befæstninger på de omkringliggende højdedrag. Forholdene ved Qingdao udviste en vis lighed med Port Arthur, og med færdigudbygningen af de planlagte befæstningsanlæg, ansås Kiau-tschou at være fuldt ud sammenlignelig med denne, sådan som denne var under begivenhederne i 1904. Tyskland anvendte store summer til landets udvikling på forskellige måder: skoler for kinesere (blandt andet oprettedes en læreanstalt med teknisk, medicinsk, statsvidenskabelig og landbrugsafdeling) og veje blev anlagt, bekostelige havneanlæg anlagdes og så videre. En baptistisk missionsstation fandtes også. 

I regnskabet for 1909-10 opgjordes indkomsterne til 12,16 mio. mk (hvoraf Kiau-tschous egne 3,6 mio., tilskud fra riget 8,5 og lån 2,1) og udgifterne til 14,27 mio. mk (hvoraf l,3 mio. for den civile og 3,55 mio. for den militære forvaltning). Landets produkter var frugter af forskellige slags, silke og kul. Importen til Qingdao voksede i 1907 til 31,3 mio. dollars, eksporten til 18,4 mio. dollars. Antallet af indkomne skibe var 432 stk, i alt 519.000 ton. Hovedimporten udgjordes af råbomuld, bomuldsvarer, metaller, sukker og tændstikker, eksporten af halmmåtter, silke, sojabønner og jordnødder.

Eksterne Henvisninger 

Nordisk Familjebok, Uggleupplagan (1910), bind 13, sp. 1480; opslag: Kiau-tschöu

Kinas historie
North Bend

North Bend er en mindre by ikke langt fra Seattle i staten Washington. Mange af de scener, der udspiller sig i kultserien Twin Peaks er optaget her. Blandt andet kan man finde det smukke vandfald Snoqualmie, som ligger ved siden af hotellet (Salish Lodge) begge er med i start scenen af serien. Twede´s cafe hedder i serien Double R Diner og her er milkshakes og morgenmad noget af det man kan få. Ud over disse steder og er man enkarneret fan af Twin Peaks, er man jo nød til at opsøge alle 15 destinationer fra serien og alle ligger inden for rækkevidde. Ikke langt fra Twede´s cafe finder man hotellet (MT Si hotel)og fængslet (Top floor buick Bldg), derud over kan nævnes hospitalet (Snoqualmie clinic), Twin Peaks High (MT Si High school), åbningsscenen med byskiltet (Reining road), Train Trestle (Meadowbrook bridge), Politistationen (warehouser office) og mange flere.

Byer i Washington
József Bozsik

József Bozsik (28. november 1925 – 31. maj 1978) var en ungarsk fodboldspiller, der med 101 kampe er indehaver af landskampsrekorden for Ungarns landshold. Han var en del af det ungarske storhold i 1950'erne, de såkaldte Magiske Magyarer, der vandt guld ved OL i 1952, og sølv ved VM i 1954. Bozsiks position var som defensiv midtbanespiller.

På klubplan spillede Bozsik hele sin karriere, fra 1943 til 1962 hos Budapest-klubben Kispest Honved. Efter sit karrierestop var han også i en overgang denne klubs træner, ligesom han i 1974 stod i spidsen for det ungarske landshold.

Bozsik døde i 1978 af en hjertefejl, i en alder af kun 52 år.

Referencer

Eksterne henvisninger 
 

 Footballdatabase.eu spillerinfo

Fodboldspillere fra Ungarn
Fodboldtrænere fra Ungarn
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Pontonbro

En pontonbro eller flydebro er en bro, der flyder på vandet understøttet af pram- eller bådslignende pontoner. De fleste pontonbroer er midlertidige, men nogle bruges i længere tid. Permanente flydebroer er hensigtsmæssige, når det ikke er økonomisk fordelagtigt at bygge på bropiller. Disse permanente pontonbroer kræver sommetider en sektion, der kan hejses eller åbnes af hensyn til skibstrafikken. Pontonbroer er især brugbare i krigstid eller til flodkrydsninger, og de har været benyttet siden oldtiden.


Pontonbroer 
 Bergsøysundbroen i Norge
 Nordhordlandsbroen i Norge

Forhenværende Pontonbroer 
 Frederik VII’s Bro i Sønderborg
 Kong Christian den Niendes Pontonbro Aalborg-Nørresundby

Referencer 

 Brook, Timothy. (1998). The Confusions of Pleasure: Commerce and Culture in Ming China. Berkeley: University of California Press. 
 Graff, David Andrew and Robin Higham (2002). A Military History of China. Boulder: Westview Press.
 Needham, Joseph (1986). Science and Civilization in China: Volume 4, Physics and Physical Technolog, Part 3, Civil Engineering and Nautics. Taipei: Caves Books, Ltd.

Eksterne henvisninger 

 FloatWorld Engineering project based on creating floating bridges and buoyancy devices for the third world
  "Combat Engineers Take a River In Their Stride" , December 1943, Popular Mechanics detailed World War Two article with rare photos of setting up of a pontoon bridge

Brokonstruktioner
3. juledag

3. juledag er en gammel dansk helligdag som blev afskaffet ved Helligdagsreformen af 1770.

Dagen helligholdtes før 1770 den 27. december, og var oprindelig en katolsk helgendag kaldet "Festum St. Johannis Evangelistæ", dvs. en helgendag for Apostlen Johannes som ifølge traditionen døde på denne dag.

Eksterne henvisninger 
 Folketimidten.dk  – Liste over ældre helligdage.

Kirkeåret
Kristne helligdage
Mariæ besøgelsesdag

Mariæ besøgelsesdag (på latin Mariæ visitatio) er en ældre dansk helligdag, der blev afskaffet ved Helligdagsreformen af 1770.

Helligdagen blev afholdt den 2. juli til minde om Jomfru Marias besøg hos Elisabeth, der skulle føde sin søn, Johannes Døberen. 

Pave Urban VI gjorde dagen til helligdag i 1389, hvilket den var i Danmark indtil 1770.

Eksterne henvisninger 
 Folketimidten.dk – Liste over ældre danske helligdage.

Kirkeåret
Kristne helligdage
Besøgelsesdag
3. påskedag

3. påskedag var navnet på en ældre dansk helligdag, der blev afskaffet ved Helligdagsreformen af 1770.

3. påskedag var en del af helligholdelsen af påsken og blev, ligesom 2. påskedag, traditionelt helligholdt ved kirkegang og stille sysler.

Eksterne henvisninger 
 Viggowilche.dk  – Årets højtider.

Kirkeåret
Kristne helligdage
Bo Elberling

Bo Elberling (født 30. maj 1968) er en dansk professor i miljøgeokemi og har været ansat på Københavns Universitet siden 1997.

Elberling er uddannet geolog fra Århus Universitet (1989-1993), og har skrevet sin PhD-afhandling samme sted. I 2005 forsvarede han sin doktordisputats Iltforbrug i jordmiljøet ved Københavns Universitet.

Elberling forsker i naturlige jordbundsprocesser samt forurening – med særlig vægt på arktiske forhold, danske jordsystemer i relation til variationer i vandstand og skovrejsning samt tropiske jordsystemer i relation til ændringer i arealanvendelse (skovrydning og ændringer i dyrkningspraksis). Siden 2012 centerleder for Center for Permafrost (CENPERM) finansieret af Danmarks Grundforskningscenter.

Elberling underviser i jordbundsvidenskab og miljøgeokemi på Institut for Geovidenskab og Naturforvaltning  ved Københavns Universitet samt ved The University Centre in Svalbard.

Siden 2012 medlem af Det Kongelige Danske Videnskabernes Selskab.

Noter 

Ansatte ved Københavns Universitet
Geologer fra Danmark
Faglitterære forfattere fra Danmark
Dansksprogede forfattere fra Danmark
Personer i Kraks Blå Bog
3. pinsedag

3. pinsedag var en ældre dansk helligdag, der blev afskaffet ved helligdagsreformen af 1770.

3. pinsedag var en del af helligholdelsen af pinsen, og rester af dens traditioner findes stadig nogle steder i Danmark. Således f.eks. i Svendborg, hvor byens skyttelaugs festdag ligger på denne dag, og denne fests popularitet i nærområdet betød, at denne dag højtideligholdtes som halv helligdag indtil nyere tid.

Henvisninger 

Kirkeåret
Kristne helligdage
Y101 Svanen

Y101 Svanen er et skoleskib i Søværnet. Svanen er det første af to skibe i Svanen-klassen og er opkaldt efter den egentlige andefugl Svanen.  Organisatorisk hører Svanen under division 14 (skoleskibsdivisionen) i 1. eskadre.

Skibet er det tredje skib i flådens tal der bærer navnet Svanen:
 Svanen (lugger, 1810-1815)
 Svanen (skoleskib, 1913-1957)
 Y101 Svanen (skoleskib, 1960-)

Referencer og kilder 
 Forsvaret: Svanens hjemmeside
 Flådens historie: Svanen

Krigsskibe fra Danmark
Skoleskibe
Indskreven cirkel

En indskreven cirkel er som oftest en cirkel i en trekant, hvis sider alle tangerer cirkelperiferien. Cirklens centrum befinder sig, hvor trekantens tre vinkelhalveringslinjer skærer hinanden. 

Er skæringspunktet ( S1 ; S2 ) først bestemt, er cirklens parametriske ligning givet ved: 

, 

mens dens kartesiske ligning kan skrives på formen: 

. 

Bemærk, at radius ( R ) er lig med det dobbelte trekantsareal, divideret med trekantens omkreds. 

Vedrørende trekantsarealet, se beviset for den såkaldte sinusrelation.

Se også 
 Omskrevet cirkel
 Røringscirkler

Cirkler
Mikkel Nordsø

Mikkel Nordsø (født 29. oktober 1955 i København) er dansk en guitarist og komponist, søn af billedkunstnerne Jens Nordsø og Karen Nordsø Lundberg, og bror til trommeslager Klavs Nordsø. Han er desuden far til musikerne Frederik Nordsø og Fridolin Nordsø.

Mikkel Nordsø begyndte at spille guitar i 11-årsalderen. Han spillede med "Soul Service", V 8 og "Some Echoes" i 1970'erne. Fra 1973 til 1980 spillede han i Buki Yamaz, og derefter i Sneakers fra 1980 til 1985. Parallelt hermed spillede i Anima. Han startede for alvor som komponist med grundlæggelsen i 1985 af MIKKEL NORDSØ BAND, som han siden har udgivet 8 albums med.

Kilder 

 'Nordjyske Stiftstidende, sektion 1, 5. januar 2007.

Guitarister fra Danmark
Modtagere af Ken Gudman Prisen
Sneakers
Moonjam
Litra MA

DSB Litra MA, også kaldet Sølvpilen eller mindre venligt, Staniolekspressen, efter ommalingen i 1984, er 2. generation af togsæt til Lyntog.

Litra MA blev anskaffet med første serie i 1963 og en anden serie i 1966. Typen tog udgangspunkt i de tyske TEE-tog Baureihe VT 11.5 fra MAN, tilpasset til danske forhold, hvor der bl.a. blev udviklet en styrevogn, således at et togsæt kunne adskilles i 2 dele.

De første sæt blev indsat på ruten København-Langå, hvor toget forsatte videre til hhv. Struer og Frederikshavn. Efter at den næste serie af tog blev leveret, indsattes Litra MA på ruten København-Kolding til hhv. Sønderborg og Struer via Esbjerg. Toget blev i denne version udstyret med alt i moderne bekvemmeligheder så som kiosk, lædersæder på første klasse samt børnevognen der videreføres fra 50'ernes CD-vogne. Fra januar 1990 blev litra MA afløst af IC3 og derefter hensat. Et enkelt halvtogsæt er bevaret ved Danmarks Jernbanemuseum, men er ikke længere køreklart. Det er dog håbet at det igen vil blive det, ad åre. Resten blev givet til Polen, som dog efter en periode hensatte dem og skrottede dem.

Eksterne henvisninger 

 Litra MA på Jernbanen.dk

MA
MA
MA
Guy Pearce

Guy Edward Pearce (født 5. oktober 1967) er en engelsk født, australsk opvokset skuespiller og musiker, bl.a. kendt for sit portræt af amnesiramte Leonard Shelby i Christopher Nolan's Memento, sin fremstilling af figuren Ed Exley i filmen L.A. Confidential og fra flere TV-serier. En voks-figur af Pearce er udstillet på "Madame Tussauds" i Sydney, der forestiller ham i rollen som Felicia Jollygoodfellow fra filmen Ørkendroningen Priscilla.

Opvækst 
Pearce blev født i Ely, Cambridgeshire, og er søn af Anne Cocking og Stuart Pearce. Faderen, der var pilot, døde da Pierce var 9 år gammel.  Da han var tre år gammel flyttede Pearce til Geelong, Australien, hvor moderen drev en vildtfarm. Han var bodybuilder fra 1983 til 1989, hvor han bl.a. vandt titlen som Mr. Natural i Victoria.

Karriere 
Som ung havde Pearce adskillige roller på forskellige teatre, inden han blev engageret til TV i den australske sæbeopera Neighbours i 1985, hvor han spillede rollen som Mike Young i flere år. Pearce blev præsenteret ved
Cannes Film Festivalen i 1991 og fik sit gennembrud kort efter i rollen som drag queen i Ørkendroningen Priscilla fra 1994. Siden har han optrådt i adskillige Hollywood produktioner, bl.a. L.A. Confidential, Ravenous, Rules of Engagement, Memento, Greven af Monte Christo og The Time Machine. Pearce portrætterede Andy Warhol i Factory Girl og Harry Houdini in Death Defying Acts.
I januar 2009 vendte Pearce tilbage til scenen efter mere end syv års pause fra teateret.

Filmografi 
 Domino (2019)
 Bloodshot (2020)

Kildehenvisninger

Eksterne henvisninger 

 

Skuespillere fra Australien
Musikere fra Australien
Y102 Thyra

Y102 Thyra er et skoleskib i Søværnet. Svanen er det andet af de to sejlskibe i Svanen-klassen.  Organisatorisk hører Svanen under division 14 (skoleskibsdivisionen) i 1. eskadre.

Skibet er det andet skib i flådens tal der bærer navnet Thyra:
 Thyra (skoleskib, 1904-1957)
 Y102 Thyra (skoleskib, 1961- )

Referencer og kilder 
 Forsvaret: Svanens hjemmeside
 Forsvaret: Skibene i 1. Eskadre
 Flådens historie: Svanen

Krigsskibe fra Danmark
Skoleskibe
A560 Gunnar Thorson

A560 Gunnar Thorson er et af 4 dedikeret miljøskibe i Søværnet, som er i stand til både at inddæmme og opsamle en olieforurening på havet. Gunnar Thorson er det første af de to miljøskibe i Supply-klassen og er opkaldt efter den danske Zoolog Gunnar Axel Wright Thorson. Skibet er desuden malet i orangerøde og cremede farver for, at tilkendegive deres civile formål. 

Organisatorisk hører Gunnar Thorson under division 32 i 3. eskadre og har hjemhavn på flådestationen i Frederikshavn.  

Skibet er hele året rundt på 16 timers varsel, men deltager også løbende i både nationale som internationale øvelser i både Norge, Tyskland og Holland. 

Før 1996 hørte skibet under Miljøministeriet, men blev den 1. januar 1996 overført til Søværnet. Skibet havde på dette tidspunkt basehavn i København på Holmen men blev i 2009 sammen med skibet Mette Miljø (sea-truck klassen) flyttet til Frederikshavn. Dette skete på baggrund af anbefalingerne fra Forsvarsministeriets kapacitetsundersøgelse om havmiljø. Man vurderede på daværende tidspunkt, at risikoen for uheld med olie og efterfølgende havmiljøforurening omkring Skagen var særlig stor. Man vurderede derfor, at placeringen af skibene i dette område ville give bedst mening.

Da Gunnar Thorson blev overført til søværnet blev der af Søværnets Heraldiske Arbejdsgruppe udarbejdet et våbenskjold til skibet.

Våbenskjoldet har en blasonering I guld en rød sinister skråbjælke belagt med en mod dexter forskudt sinister sølv streng, hvorpå er lagt et grønt skjoldhoved med to svømmende sølv svaner. Skjoldet hviler på et anker hvorover en kongekrone. Motivering De skråtstillede bjælker er det internationale anerkendte symbol for skibenes civile opgaver - at værne om havet og værne om de, der farer derpå. De svømmende sølv svaner er symbolet på renhed.

Fremtiden for Gunnar Thorson er uklar skibets vedligeholdelsestilstand er påvirket af ældning til trods for den løbende vedligeholdelse af skibet og der undersøges flere muligheder for en erstatning.

Referencer og kilder 
 Forsvaret: Nationale opgaver - Overvågning og forureningsbekæmpelse på havet 
 Forsvaret: 3. Eskadre 
 Flådens historie: Gunnar Thorson 
 Forsvaret: Søværnets materiel, Supply-klassen 
 Folketinget: Notat om miljøskibenes levetid
 Folketinget: Forsvarsministeriets kapacitetsundersøgelse vedrørende havmiljø
 Forsvarsministeriet: Nyheder - Anskaffelse af miljøskibe genovervejes 
 
 

Miljøskibe
Søværnet
Central Stadion (Jekaterinburg)

Central Stadion (, ) er et stadion i Jekaterinburg i Rusland. Central Stadion er en af 12 stadioner, VM i fodbold 2018 skal spilles på. Frem til VM blev stadion ombygget, og nåede op på en kapacitet på 35.696 tilskuere.

Ombygningen indtedtes 2014 og var færdig i 2017. Før ombygningen havde Central Stadion plads til 27.000 siddende tilskuere. Det blev oprindeligt indviet 1957 og er hjemmebane for fodboldklubben FC Ural.

Galleri 

Fodboldstadioner i Rusland
Bygninger, konstruktioner og anlæg i Jekaterinburg
Etableret i 1957
Stadioner til VM i fodbold 2018
Carrie-Anne Moss

Carrie-Anne Moss (født 21. august 1967) er en canadisk skuespillerinde, kendt for sine roller i The Matrix (trilogi), Memento, Unthinkable, og Chocolat.

Liv og karriere 
Carrie-Anne Moss blev født i Burnaby, British Columbia som barn af Melvyn og Barbara Moss. Hun blev opkaldt efter The Hollies hit fra 1967 "Carrie Anne". Moss opvoksede i Vancouver hos sin mor. Som 11-årig blev hun indskrevet på Vancouvers musikalske børneteater og tog senere på turné i Europa, hvor hun fik en rolle i dramaserien Dark Justice, som var hendes første tv-optræden. Hun tog fra Barcelona til Los Angeles, Californien i 1992.

Hendes gennembrud var som den læderklædte hacker Trinity i The Matrix fra 1999. Hun var også med i to fortsættelser af denne, samt en canadisk tv-serie af samme navn.

Efter successen med The Matrix optrådte hun sammen med Burt Reynolds og Richard Dreyfuss i Disney-komedien The Crew. Hun spillede den kvindelige hovedrolle i Red Planet for Warner Bros. med Val Kilmer i den mandlige hovedrolle og samme år (2000) i den Oscar-nominerede film, Chocolat. Samme år havde hun rollen som Natalie i Memento, for hvilken hun blev belønnet med Independent Spirit Award.I 2007 var hun med i Desturbia sammen med bl.a. Shia laBeouf. I 2010 spillede hun rollen som agent Helen Brody i Unthinkable. Hun har også ledende roller i Silent Hill: Revelation (2012) og Pompeii (2014). 
 
 Privatliv 
Moss blev gift med skuespilleren Steven Roy i 1999. De har to sønner, født i 2003, og 2005, samt en datter, født i 2009.

 Priser 

 2007: Genie Award, Bedste kvindelige birolle (Snow Cake)
 2007: Vancouver Film Critics Circle Award, Bedste kvindelige hovedrolle (Fido)
 2002: Independent Spirit Award, Bedste kvindelige hovedrolle (Memento)
 2000: Empire Award, Bedste debut (The Matrix'')

Referencer

Eksterne henvisninger 

 

Skuespillere fra Canada
A561 Gunnar Seidenfaden

A561 Gunnar Seidenfaden er et miljøskib i Søværnet. Gunnar Seidenfaden er det andet af de to miljøskibe i Supply-klassen og er opkaldt efter den danske botaniker og ambassadør Gunnar Seidenfaden. Organisatorisk hører Gunnar Seidenfaden under division 17 (2. miljødivision) i 1. eskadre. 

Før 1996 hørte skibet under Miljøministeriet, men blev den 1. januar 1996 overført til Søværnet. Skibet er desuden malet i orangerøde og cremede farver for at tilkendegive deres civile formål.

Referencer og kilder 
 Forsvaret: Gunnar Seidenfaden hjemmeside 
 Forsvaret: Skibene i 1. Eskadre 
 Flådens historie: Gunnar Seidenfaden 
 Folketinget: Notat om miljøskibenes levetid

Miljøskibe
Søværnet
Sædden Kirke

Sædden Kirke ligger i Esbjerg-bydelen Sædding, ca. 4 km NV for centrum (Region Syddanmark). Kirken er tegnet af Inger og Johannes Exner.

Eksterne kilder og henvisninger 

 Sædden Kirke  på nordenskirker.dk
 Sædden Kirke på KortTilKirken.dk
 Sædden Kirke i bogværket Danmarks Kirker (udg. af Nationalmuseet)

Kirker i Esbjerg Kommune
Kirker i Ribe Stift
Kirker i Ribe Amt
Kirker i Esbjerg
Etableret i 1978
Blomstring (botanik)

Blomstring betegner den periode, hvor en- og tokimbladede planter forplanter sig.

Se også 
 Blomst (afsnit: blomstring)

Fodnoter 

Blomstringstid
Tjæreborg Kirke

Tjæreborg Kirke ligger i Tjæreborg by ca. 8 km Ø for Esbjerg (Region Syddanmark).

Eksterne kilder og henvisninger 
 
 Tjæreborg Kirke på KortTilKirken.dk
 Tjæreborg Kirke i bogværket Danmarks Kirker (udg. af Nationalmuseet)

Kirker i Ribe Stift
Kirker i Ribe Amt
Kirker i Esbjerg Kommune